CELEX: 32005R0639
Language: mt
Date: 2005-04-25 00:00:00
Title: 639/2005/KE: Regolament tal-Kunsill (KE) Nru 639/2005 tal- 25 ta’ April 2005 li jimponi dazju anti-dumping definittiv fuq importazzjonijiet ta’ furfuraldehyde li jorinġinaw fir-Repubblika Popolari taċ-Ċina wara reviżjoni ta’ skadenza skond l-Artikolu 11(2) tar-Regolament tal-Kunsill (KE) Nru 384/96

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               119
            
         REGOLAMENT TAL-KUNSILL (KE) Nru 639/2005
   tal-25 ta’ April 2005
   li jimponi dazju anti-dumping definittiv fuq importazzjonijiet ta’ furfuraldehyde li jorinġinaw fir-Repubblika Popolari taċ-Ċina wara reviżjoni ta’ skadenza skond l-Artikolu 11(2) tar-Regolament tal-Kunsill (KE) Nru 384/96
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 11(2) tiegħu,
   Wara li kkunsidra l-proposta ppreżentata mill-Kummissjoni, wara konsultazzjoni mal-Kumitat Konsultattiv,
   Billi:
   A.   PROĊEDURA
   1.   Miżuri fis-seħħ
   
               (1)
            
            
               F’Jannar 1995, il-Kunsill, bir-Regolament (KE) Nru 95/95 (2), impona miżuri anti-dumping definittivi fil-forma ta’ dazju speċifiku fuq importazzjonijiet ta’ furfuraldehyde li joriġina fir-Repubblika Popolari taċ-Ċina (“RPĊ”). Ir-rata speċifika ta’ dazju tammonta għal EUR 352 għal kull tunnellata. Wara reviżjoni interim li bdiet f’Mejju 1997 fuq talba ta’ esportatur Ċiniż, il-miżuri baqgħu l-istess bir-Regolament (KE) Nru 2722/1999 (3) għal perijodu ulterjuri ta’ erba’ snin.
            
         2.   Bidu ta’ l-investigazzjoni dwar reviżjoni ta’ skadenza
   
               (2)
            
            
               Wara l-pubblikazzjoni, f’Marzu 2003, ta’ notifika ta’ skadenza imminenti ta’ miżuri anti-dumping applikabbli għal importazzjonijiet ta’ furfuraldehyde li joriġinaw fir-RPĊ (4), fid-19 ta’ Settembru 2003, il-Kummissjoni rċeviet talba għal reviżjoni skond l-Artikolu 11(2) tar-Regolament bażiku.
            
         
               (3)
            
            
               It-talba saret minn Furfural Español SA (“l-applikant”) li jirrapreżenta proporzjon maġġuri, f’dan il-każ iktar minn 25 %, tal-produzzjoni Komunitarja totali ta’ furfuraldehyde. Il-produttur Komunitarju l-ieħor, Lenzing AG, appoġġa t-talba. Iż-żewġ produtturi jirrappreżentaw 100 % tal-produzzjoni Komunitarja ta’ furfuraldehyde. It-talba kienet ibbażata fuq ir-raġunijiet li l-iskadenza tal-miżuri tista’ tirriżulta f’kontinwazzjoni jew ripetizzjoni ta’ dumping u f’dannu għall-industrija Komunitarja.
            
         
               (4)
            
            
               Wara li ġie stabbilit, wara konsultazzjoni tal-Kumitat Konsultattiv, li kien hemm evidenza biżżejjed għall-bidu ta’ reviżjoni ta’ skadenza skond l-Artikolu 11(2) tar-Regolament bażiku, il-Kummissjoni ppubblikat notifika ta’ bidu ta’ din ir-reviżjoni fil-Ġurnal Uffiċjali ta’ l-Unjoni Ewropea (5).
            
         3.   Partijiet ikkonċernati bl-investigazzjoni
   
               (5)
            
            
               Il-Kummissjoni uffiċjalment innotifikat lill-awtoritajiet tar-RPĊ, lill-produtturi esportaturi fir-RPĊ, lill-produtturi fil-pajjiż analogu ssuġġerit, l-Arġentina, lill-produtturi, lill-importaturi/kummerċjanti u lill-utenti industrijali fil-Komunità magħrufa kkonċernata, bil-bidu ta’ reviżjoni. Il-partijiet interessati ngħataw l-opportunità li jagħtu l-fehmiet tagħhom bil-miktub u li jitolbu smigħ fi ħdan il-limitu ta’ żmien stabbilit fin-notifika ta’ bidu.
            
         
               (6)
            
            
               Intbagħtu kwestjonarji lill-partijiet kollha li kienu uffiċjalment notifikati bil-bidu tar-reviżjoni u lil dawk li talbu kwestjonarju fi ħdan il-limitu ta’ żmien stabbilit fin-notifika ta’ bidu.
            
         
               (7)
            
            
               It-tweġibiet għall-kwestjonarju ġew riċevuti miż-żewġ produtturi Komunitarji, minn importatur/kummerċjant wieħed, utent industrijali wieħed u produttur wieħed fil-pajjiż analogu, l-Arġentina.
            
         
               (8)
            
            
               Il-Kummissjoni fittxet u vverifikat l-informazzjoni kollha li qieset meħtieġa biex tistabbilixxi l-probabbiltà ta’ tkomplija jew repetizzjoni tad-dumping u tad-dannu u ta’ l-interess Komunitarju. Iż-żjarat ta’ verfika twettqu fil-proprjetà tal-kumpanniji li ġejjin:
               
                           (a)
                        
                        
                           
                              Produttur fil-pajjiż analogu
                           
                           
                                       —
                                    
                                    
                                       Indunor SA, Buenos Aires, Arġentina
                                    
                                 
                     
                           (b)
                        
                        
                           
                              Produttur Komunitarju
                           
                           
                                       —
                                    
                                    
                                       Furfural Espanol SA, Alcantarilla, Spanja
                                    
                                 
                     
                           (c)
                        
                        
                           
                              Importatur mhux relatat
                           
                           
                                       —
                                    
                                    
                                       International Furan Chemicals B.V., Rotterdam, l-Olanda.
                                    
                                 
                     
         
               (9)
            
            
               L-investigazzjoni dwar it-tkomplija jew ir-repetizzjoni ta’ dumping u danni kopriet il-perijodu mill-1 ta’ Ottubru 2002 sat-30 ta’ Settembru 2003 (“IP”). L-eżami tat-tendenzi rilevanti għall-valutazzjoni tal-probabbiltà ta’ tkomplija jew ripetizzjoni ta’ danni kopriet il-perijodu mill-1 ta’ Jannar 2000 sa l-aħħar ta’ l-IP (“perijodu kkunsidrat”).
            
         B.   PRODOTT IKKONĊERNAT U PRODOTT SIMILI
   1.   Il-prodott ikkonċernat
   
               (10)
            
            
               Il-prodott ikkonċernat huwa l-istess bħal fl-investigazzjoni oriġinali, jiġifieri furfuraldehyde li joriġina fir-RPĊ, li jaqa’ fi ħdan il-kodiċi NM 2932 12 00. Furfuraldehyde huwa magħruf bħala 2-furaldehyde jew furfural.
            
         
               (11)
            
            
               
                  Furfuraldehyde huwa likwidu isfar ħafif b’riħa qawwija karatteristika, li huwa miksub bl-ipproċessar ta’ tipi differenti ta’ skart agrikolu. Furfuraldehyde għandu żewġ applikazzjonijiet prinċipali: bħala solvent selettiv fl-irfinar ta’ żejt mhux raffinat għall-produzzjoni ta’ żjut lubrikanti u bħala materja prima għall-ipproċessar ta’ alkoħol furfuryl, li huwa użat biex issir reżina sintetika għall-forom tal-funderija.
            
         2.   Prodott simili
   
               (12)
            
            
               Bħal fl-investigazzjonijiet preċedenti, din l-investigazzjoni uriet li l-furfuraldehyde prodott fir-RPĊ u esportat lejn il-Komunità, il-furfuraldehyde prodott u mibjugħ fis-suq domestiku tal-pajjiż analogu l-Arġentina u l-furfuraldehyde manifatturat u mibjugħ fil-Komunità mill-produtturi Komunitarji għandu l-istess karatterisitiċi fiżiċi u kimiċi, u l-istess użu bażiku. Huwa ġie għalhekk meqjus bħala prodott simili skond l-Artikolu 1(4) tar-Regolament bażiku.
            
         C.   PROBABBILTÀ TA’ TKOMPLIJA TA’ DUMPING
   
               (13)
            
            
               Skond l-Artikolu 11(2) tar-Regolament bażiku, ġie eżaminat jekk id-dumping kienx qed iseħħ attwalment u, jekk iva, jekk l-iskadenza tal-miżuri twassalx jew le għal tkomplija ta’ dumping.
            
         1.   Rimarki preliminari
   
               (14)
            
            
               Mill-24 produttur esportatur Ċiniż imsemmijin fl-ilment, ħadd minnhom ma kkoopera ma’ l-investigazzjoni u ma ġiet ippreżentata ebda informazzjoni minn xi waħda minn dawn il-kumpanniji. Fid-dawl ta’ dan in-nuqqas ta’ kooperazzjoni mill-produtturi esportaturi Ċiniżi, l-eżiti dwar id-dumping stabbilit hawn taħt kellhom ikunu bbażat fuq fatti disponibbli, b’mod partikolari data u informazzjoni ta’ l-Eurostat ippreżentata fit-talba ta’ reviżjoni. F’dan ir-rigward, huwa nnotat li l-Eurostat turi biss importazzjonijiet għal ipproċessar 'il ġewwa matul l-IP.
            
         2.   Pajjiż analogu
   
               (15)
            
            
               Minħabba li r-RPĊ hija ekonomija fi transizzjoni, il-valur normali kellu jiġi bbażat fuq informazzjoni miksuba f’ekonomija xierqa tas-suq ta’ pajjiż terz skond l-Artikolu 2(7)(a) tar-Regolament bażiku
            
         
               (16)
            
            
               Bħal fl-investigazzjoni oriġinali, fin-notifika ta' bidu l-Arġentina ġiet proposta bħala pajjiż analogu għall-finijiet li jiġi stabbilit valur normali. Wara l-pubblikazzjoni tan-notifika ta’ bidu, ma ġie rċevut ebda kumment dwar il-pajjiż analogu propost.
            
         
               (17)
            
            
               Wieħed mill-produtturi tal- furfuraldehyde fl-Arġentina kkoopera fl-investigazzjoni billi wieġeb għall-kwestjonarju u aċċetta verifika fuq il-post għat-tweġiba tiegħu. L-investigazzjoni uriet li l-Arġentina għandha suq kompetittiv għall-furfuraldehyde b’madwar 72 % tas-suq fornut mill-produzzjoni lokali u l-bqija b’importazzjonijiet minn pajjiżi terzi. Il-volum ta’ produzzjoni fl-Arġentina jikkostitwixxi iktar minn 60 % tal-volum ta’ esportazzjonijiet Ċiniżi tal-prodott ikkonċernat għall-Komunità għal ipproċessar 'il ġewwa. Is-suq Arġentin kien għalhekk ikkunsidrat bħala rappreżentattiv biżżejjed biex jiġi stabbilit il-valur normali għar-RPĊ.
            
         
               (18)
            
            
               Kien għalhekk konkluż, bħal fl-investigazzjoni oriġinali, li l-Arġentina huwa pajjiż analogu xieraq skond l-Artikolu 2(7)(a) tar-Regolament bażiku.
            
         3.   Valur normali
   
               (19)
            
            
               Skond l-Artikolu 2(7)(a) tar-Regolament bażiku, il-valur normali kien stabbilit abbażi ta’ informazzjoni verifikata riċevuta mill-produttur kooperanti f’pajjiż analogu, jiġifieri abbażi tal-prezz imħallas jew pagabbli fis-suq domestiku ta’ l-Arġentina għal klijenti mhux relatati, minħabba li dan il-bejgħ instab li sar fil-kors ordninarju tal-kummerċ.
            
         
               (20)
            
            
               B’riżultat ta’ dan, il-valur normali kien stabbilit bħala l-prezz medju ppeżat ta’ bejgħ domestiku għal klijenti mhux relatati mill-produttur kooperanti fl-Arġentina.
            
         4.   Prezz ta’ esportazzjoni
   
               (21)
            
            
               Minħabba li l-ebda wieħed mill-esportaturi Ċiniżi lejn il-Komunità ma kkoopera ma’ l-investigazzjoni, il-prezzijiet ta’ l-esportazzjoni ġew stabbiliti abbażi tal-fatti disponibbli. Instab li l-aktar bażi xierqa kienet id-data ta’ l-Eurostat fir-rigward ta’ l-importazzjonijiet Komunitarji tal-prodott ikkonċernat. Għalkemm dawn l-importazzjonijiet saru taħt arranġamenti ta’ pproċessar 'il ġewwa (Furfuraldehyde Ċiniż kien ipproċessat ulterjorment f’alkoħol furfuryl għall-esportazzjoni), ma kien hemm ebda raġuni li twassal biex jitwemmen li huma m’humiex bażi raġonevoli għall-istabbiliment tal-prezzijiet ta’ l-esportazzjoni. Barra minn hekk, iż-żjara ta’ verifika ta’ importatur li kkoopera kkonfermat li d-data ta’ l-Eurostat kienet skond id-data verifikata. Il-prezz ta’ l-esportazzjoni kien għalhekk stabbilit abbażi tad-data ta' l-Eurostat dwar importazzjonijiet Ċiniżi għal proċessar 'il ġewwa.
            
         5.   Tqabbil
   
               (22)
            
            
               Għall-finijiet li jiġi żgurat tqabbil ġust bejn il-valur normali u l-prezz ta’ l-esportazzjoni, u skond l-Artikolu 2(10) tar-Regolament bażiku, saret konċessjoni fil-forma ta’ aġġustamenti fir-rigward ta’ ċerti differenzi fit-trasport u l-assigurazzjoni, li affettwaw il-prezzijiet u l-komparabilità tal-prezzijiet.
            
         6.   Marġini ta’ dumping
   
               (23)
            
            
               Skond l-Artikolu 2(11) tar-Regolament bażiku, il-marġini ta’ dumping kien stabbilit abbażi ta’ tqabbil tal-valur normali medju ppeżat mal-prezzijiet ta’ esportazzjoni medji ppeżati fl-istess livell ta’ kummerċ. Dan it-tqabbil wera l-eżistenza ta’ dumping sinifikanti. Fil-fatt, il-marġini ta’ dumping li nstab għall-IP kien ogħla mill-marġini ta’ dumping ta’ 62,6 % stabbilit fl-investigazzjoni oriġinali u fir-reviżjoni preċedenti.
            
         7.   Żvilupp ta’ l-esportazzjonijiet jekk il-miżuri jiġu miċħuda
   (a)   Esportazzjonijiet
   
               (24)
            
            
               L-investigazzjoni uriet li l-kwantitajiet esportati mir-RPĊ lejn il-Komunità għal proċessar 'il ġewwa żdiedu b’mod sinifikanti mill-2000 sa l-IP (ara l-premessa (33) hawn taħt). Jekk il-miżuri jiġu revokati, wieħed jista’ jistenna li l-esportazzjonijiet mir-RPĊ jiżdiedu b’mod sinifikanti wkoll barra l-arranġamenti ta’ proċessar 'il ġewwa, minħabba d-differenza sinifikanti fil-prezz bejn il-furfuraldehyde tal-produttur Ċiniż u tal-KE u l-kapaċità mhux użata spjegata fil-premessa (26) hawn taħt.
            
         (b)   Kapaċità mhux użata fir-RPĊ
   
               (25)
            
            
               Minħabba li hemm ftit informazzjoni pubblika disponibbli dwar l-industrija Ċiniża tal- furfuraldehyde, il-konklużjonijiet li ġejjin huma bbażati prinċipalment fuq l-informazzjoni li tinstab fit-talba ta’ reviżjoni.
            
         
               (26)
            
            
               Skond it-talba għal reviżjoni ta’ skadenza, il-produzzjoni totali Ċiniża ta’ furfuraldehyde hija madwar 180 000 tunnellata kull sena, li hija iktar minn erba’ darbiet ogħla mill-konsum Komunitarju totali ta’ furfuraldehyde. Ir-rata ta’ użu tal-kapaċità Ċiniża jingħad li hija madwar 70 % li jfisser li hemm kapaċità wieqfa ta’ madwar 50-60 000 tunnellata kull sena fir-RPĊ, jiġifieri iktar mill-konsum totali fil-Komunità. Skond il-produtturi Komunitarji, il-produzzjoni Ċiniża tinbidel b’mod kostanti skond il-ħtieġa. F’dan ir-rigward, xi impjanti huma magħluqin għal perijodi temporanji u jinfetħu meta meħtieġ. Iktar minn 80 impjant ta’ produzzjoni ta’ furfuraldehyde jingħad li qed jitħaddmu attwalment, prinċipalment fil-parti tal-Grigal tar-RPĊ.
            
         
               (27)
            
            
               Konsegwentement, il-kapaċità ta’ produzzjoni kbira disponibbli fir-RPĊ u l-flessibbiltà fir-rigward tal-ftuħ mill-ġdid ta’ impjanti turi li l-produtturi huma kapaċi jżidu l-produzzjoni malajr u jagħtuha direzzjoni għal kwalunkwe suq ta’ esportazzjoni, inkluż, jekk il-miżuri kellhom jiġu miċħuda, għas-suq Komunitarju.
            
         (c)   Esportazzjonijiet għal ipproċessar intern
   
               (28)
            
            
               Huwa nnotat li l-esportazzjonijiet kollha mir-RPĊ tal-prodott ikkonċernat għall-Komunità matul l-IP saru għal proċessar 'il ġewwa. Il-furfuraldehyde Ċiniż kien ipproċessat ulterjorment f’alkoħol furfuryl li mbagħad kien esportat. Huwa raġonevoli li wieħed jassumi li revoka tal-miżuri tirriżulta f’kontinwazzjoni ta’ l-esportazzjonijiet mir-RPĊ lejn il-Komunità barra l-arranġamenti ta’ proċessar 'il ġewwa. Hemm probabbiltà kbira li esportazzjonijiet addizzjonali bħal dawn jkunu l-oġġett ta' dumping b’mod sinifikanti. Tabilħaqq, il-prezzijiet ta’ esportazzjoni attwali li saru taħt l-arranġamenti ta’ proċessar 'il ġewwa m’humiex affettwati mid-dazji anti-dumping minħabba li esportazzjonijiet bħal dawn ovvjament m’għandhomx tali dazju. Għalhekk, wieħed jista’ raġonevolment jassumi li tali prezzijiet huma wkoll indikattivi fir-rigward ta’ livelli ta’ prezzijiet futuri jekk il-miżuri jiġu revokati. Barra minn hekk, għandu jiġi nnotat ukoll li l-prezzijiet ta’ esportazzjonijiet Ċiniżi taħt l-ipproċessar intern kienu qed inaqqsu l-prezzijiet tal-produtturi Komunitarji b’44 % fl-IP u li anke jekk huma ma naqqsux il-prezzijiet Komunitarji, huma xorta jkunu oġġett ta’ dumping.
            
         8.   Konklużjoni dwar il-probabbiltà ta’ kontinwazzjoni ta’ dumping
   
               (29)
            
            
               Minħabba li r-RPĊ għandha kapaċità ta’ produzzjoni sinifikanti mhux użata u hija attwalment qed tesporta biss lejn il-Komunità għal ipproċessar intern, għandu jiġi raġonevolament mistenni li, jekk il-miżuri jiġu miċħuda, il-volumi addizzjonali għandhom jiġu diretti lejn is-suq Komunitarju fi kwantitajiet sinifikanti.
            
         
               (30)
            
            
               L-investigazzjoni uriet li l-esportazzjonijiet mir-RPĊ għadhom qed isiru bi prezzijiet oġġett ta' dumping u li l-marġini ta’ dumping matul l-IP instab li kien saħansitra ogħla mill-marġini ta’ dumping stabbilit fir-reviżjoni preċedenti. Meta wieħed iqis iċ-ċirkostanzi tal-każ, huwa raġonevoli li wieħed jistenna li d-dumping x’aktarx jitkompla fil-futur.
            
         D.   DEFINIZZJONI TA’ L-INDUSTRIJA KOMUNITARJA
   
               (31)
            
            
               Hemm żewġ produtturi Komunitarji tal-prodott ikkonċernat. Minbarra l-applikant, il-produttur Komunitarju l-ieħor, Lenzing AG (“il-produttur Komunitarju l-ieħor”), appoġġa t-talba għal reviżjoni. Matul l-IP, iż-żewġ produtturi rrappreżentaw 100 % tal-produzzjoni Komunitarja ta’ furfuraldehyde. Iż-żewġ kumpanniji wieġbu għall-kwestjonarji u kkooperaw bis-sħiħ fl-investigazzjoni. Abbażi ta’ dan, iż-żewġ produtturi Komunitarji jikkostitwixxu l-industrija Komunitarja skond l-Artikolu 4(1) u l-Artikolu 5(4) tar-Regolament bażiku. Għal raġunijiet ta’ kunfidenzjalità, id-data fir-rigward tal-prestazzjoni ta’ l-industrija Komunitarja hija mogħtija biss f’forma indiċjata.
            
         E.   SITWAZZJONI TAS-SUQ KOMUNITARJU
   1.   Konsum Komunitarju
   Tabella 1
   Konsum Komunitarju
   
                
            
            
               2000
            
            
               2001
            
            
               2002
            
            
               IP
            
         
               Tunnellati
            
            
               38 699 
            
            
               45 005 
            
            
               38 007 
            
            
               41 513 
            
         
               Indiċi
            
            
               100
            
            
               116
            
            
               98
            
            
               107
            
         
               Tendenza Y/Y
            
            
                
            
            
               16 
            
            
               –16 
            
            
               9 
            
         
               (32)
            
            
               Il-konsum Komunitarju kien ibbażat fuq volum kombinat ta’ bejgħ li sar mill-industrija Komunitarja fil-Komunità u l-importazzjonijiet mir-RPĊ magħmulin taħt il-proċessar 'il ġewwa u l-importazzjonijiet minn pajjiżi terzi oħrajn. Il-konsum Komunitarju ta’ furfuraldehyde waqa’ lura għal madwar l-istess livell bħal fl-2000. Bejn l-2000 u l-IP, il-konsum Komunitarju ta’ furfuraldehyde żdied b’9 %. L-iżvilupp fil-konsum huwa marbut mal-fatt li l-furfuraldehyde jintuża wkoll biex jiġi prodott l-alkoħol furfuryl. Il-produzzjoni u l-bejgħ ta’ alkoħol furfuryl żdiedu fl-2001, iżda naqsu ferm fl-2002 u, bħala riżultat, il-konsum ta’ furfuraldehyde għaldaqstant naqas. Fl-IP, il-bejgħ u l-produzzjoni ta’ alkoħol furfuryl irkupraw kif ukoll il-konsum ta’ furfuraldehyde.
            
         2.   Importazzjonijiet mir-RPĊ
   (a)   Volum, sehem tas-suq u prezzijiet
   
               (33)
            
            
               Abbażi ta’ l-informazzjoni mill-Eurostat, l-importazzjonijiet mir-RPĊsaru mill-2001 taħt arranġamenti ta’ proċessar 'il ġewwa biss. Din il-prattika diġà nbdiet fl-2000, meta madwar 75 % ta’ l-importazzjonijiet Ċiniżi kienu taħt il-proċessar 'il ġewwa. Il-volumi importati mir-RPĊżdiedu minn 3 198 tunnellata għal 5 167 tunnellata matul il-perijodu kkunsidrat, li huwa żieda ta’ 61,6 % bejn l-2000 u l-IP. Huwa nnotat li fl-2002 il-bejgħ ta’ alkoħol furfuryl waqa’ sewwa. Madankollu, dan kien segwit b’żieda fl-IP. Is-sehem tas-suq ta’ dawn l-importazzjonijiet Ċiniżi żdied matul il-perijodu kkunsidrat minn 8,2 % għal 12,4 %. Filwaqt li l-flutwazzjonijiet f’dawn l-importazzjonijiet Ċiniżi ta’ furfuraldehyde jista’ sa ċertu punt ikun dovut għall-flutwazzjonijiet fil-produzzjoni ta’ alkoħol furfuryl, dan ma jistax jispjega, madankollu, iż-żieda kbira fil-volumi ta’ importazzjoni, b’mod partikolari matul l-IP, u tas-sehem tas-suq. Il-prezz medju ta’ l-importazzjonijiet Ċiniżi naqas minn EUR 648,68 għal kull tunnellata fl-2000 għal EUR 508,65 għal kull tunnellata matul l-IP, li huwa tnaqqis ta’ 21,6 % matul il-perijodu kkunsidrat. It-tendenza ta’ żieda tat-tnaqqis tal-prezz tista’ tidher biċ-ċar ukoll meta jitqabblu l-prezzijiet ta’ unità ta’ furfuraldehyde tal-produtturi Ċiniżi u ta’ dawk Komunitarji. Fil-bidu tal-perijodu kkunsidrat, fl-2000, il-prezzijiet Ċiniżi kienu 4,4 % inqas minn dawk tal-produtturi Komunitarji. Fl-IP, huma kienu 44,1 % inqas.
               Tabella 2
               Importazzjonijiet mir-RPĊtaħt l-ipproċessar intern
               
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           Volum, tunnellati
                        
                        
                           3 198 
                        
                        
                           4 143 
                        
                        
                           2 450 
                        
                        
                           5 167 
                        
                     
                           Indiċi
                        
                        
                           100
                        
                        
                           130
                        
                        
                           77
                        
                        
                           162
                        
                     
                           Sehem tas-suq
                        
                        
                           8,3  %
                        
                        
                           9,2  %
                        
                        
                           6,4  %
                        
                        
                           12,4  %
                        
                     
                           Prezz, €/tunnellata
                        
                        
                           648,68 
                        
                        
                           678,48 
                        
                        
                           540,06 
                        
                        
                           508,65 
                        
                     
                           Indiċi
                        
                        
                           100
                        
                        
                           104,6
                        
                        
                           83,3
                        
                        
                           78,4
                        
                     
         3.   Sitwazzjoni ekonomika ta’ l-industrija Komunitarja
   (a)   Produzzjoni
   Tabella 3
   Produzzjoni Komunitarja
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               94
            
            
               87
            
            
               85
            
         
               Tendenza Y/Y
            
            
                
            
            
               –5,8 
            
            
               –7,3 
            
            
               –2,2 
            
         
               (34)
            
            
               Il-produzzjoni ta’ l-industrija Komunitarja naqset kull sena matul il-perijodu kkunsidrat, li huwa 15 % inqas fl-IP milli fl-2000. Wieħed mill-produtturi Komunitarji waqqaf il-produzzjoni ta’ furfuraldehyde f’wieħed mill-impjanti tiegħu fl-2000.
            
         (b)   Il-kapaċità ta’ produzzjoni u l-użu tal-kapaċità
   Tabella 4
   Kapaċità Komunitarja
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               104
            
            
               100
            
            
               99
            
         
               Tendenza Y/Y
            
            
                
            
            
               3,9 
            
            
               –3,4 
            
            
               –1,2 
            
         
               (35)
            
            
               Il-kapaċità ta’ produzzjoni naqset ftit matul il-perijodu kkunsidrat, wara li żdiedet bi 3,9 % fl-2001 meta mqabbel ma’ l-2000. Il-waqfien tal-produzzjoni furfuraldehyde f’impjant ta’ produzzjoni waħda fl-2000 mhux rifless fl-istatistiċi tal-kapaċità ta’ hawn fuq, minħabba li l-kumpannija għadha tikkunsidra dan l-impjant bħala parti mill-kapaċità ta’ produzzjoni tagħha, jiġifieri, il-produzzjoni tista’ terġa’ tinbeda fi ħdan perijodu qasir jekk meħtieġ.
               Tabella 5
               Użu tal-kapaċità
               
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           Indiċi
                        
                        
                           100
                        
                        
                           91
                        
                        
                           87
                        
                        
                           86
                        
                     
         
               (36)
            
            
               It-tabella ta’ hawn fuq turi li l-użu tal-kapaċità naqas kull sena matul il-perijodu kkunsidrat, 14 % inqas fl-IP milli fl-2000.
            
         (c)   Bejgħ fil-Komunità
   Tabella 6
   Volum ta’ bejgħ
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               96
            
            
               87
            
            
               87
            
         
               Tendenza Y/Y
            
            
                
            
            
               –4,4 
            
            
               –9,4 
            
            
               0,3 
            
         
               (37)
            
            
               Il-bejgħ ta’ l-industrija Komunitarja għal klijenti mhux relatati fil-Komunità naqas bi 13 % bejn l-2000 u l-IP. It-tnaqqis kien partikolarment sinifikanti bejn l-2000 u l-2002 meta l-industrija żiedet il-prezzijiet sabiex tagħmel tajjeb għall-ispejjeż tal-materja prima li żdiedu drastikament. Matul l-IP din it-tendenza tista’ titwaqqaf minħabba li l-industrija Komunitarja naqqset il-prezzijiet sabiex tevita iktar telf ta’ volumi ta’ bejgħ.
            
         (d)   Prezzijiet
   Tabella 7
   Prezzijiet ta’ bejgħ ta’ l-industrija Komunitarja
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               127
            
            
               135
            
            
               134
            
         
               Tendenza Y/Y
            
            
                
            
            
               27,2 
            
            
               6,0 
            
            
               –0,6 
            
         
               (38)
            
            
               Il-prezzijiet medji ta’ bejgħ ta’ furfuraldehyde żdiedu b’35 % mis-sena 2000 sa l-2002, meta l-industrija Komunitarja ppruvat tikkumpensa għall-ispejjeż tal-materja prima li żdiedu drastikament billi żiedet il-prezzijiet tal-bejgħ tagħha.
            
         (e)   Sehem tas-suq
   Tabella 8
   Sehem tas-suq ta’ l-industrija Komunitarja
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               82
            
            
               88
            
            
               81
            
         
               (39)
            
            
               Is-sehem tas-suq li għandha l-industrija Komunitarja naqas bi 19 % bejn l-2000 u l-IP. L-ikbar tnaqqis fis-sehem tas-suq tal-produttur Komunitarju kien bejn l-2000 u l-2001. Il-konsum Komunitarju ta’ furfuraldehyde naqas ferm fl-2002, prinċipalment minħabba t-tnaqqis fil-produzzjoni ta’ alkoħol furfuryl. Il-bejgħ ta’ l-industrija Komunitarja ta’ furfuraldehyde naqas ukoll fl-2002. Madankollu, it-tnaqqis fil-bejgħ ta’ l-industrija Komunitarja kien relattivament inqas mit-tnaqqis fil-konsum ta’ furfuraldehyde fl-2002. Għalhekk, is-sehem tas-suq ta’ l-industrija Komunitarja żdied fl-2002. Fl-IP, il-konsum ta’ furfuraldehyde kif ukoll l-importazzjonijiet Ċiniżi reġgħu żdiedu, filwaqt li l-bejgħ ta’ l-industrija Komunitarja baqa’ bejn wieħed u ieħor fl-istess livell bħal fis-sena ta’ qabel. B’riżultat ta’ dan, naqas is-sehem tas-suq ta’ l-industrija Komunitarja.
            
         (f)   Ħażniet
   Tabella 9
   Ħażniet
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               103
            
            
               128
            
            
               122
            
         
               Tendenza Y/Y
            
            
                
            
            
               3,5 
            
            
               23,3 
            
            
               –4,1 
            
         
               (40)
            
            
               It-tabella ta’ hawn fuq turi li l-ħażniet ta’ l-industrija Komunitarja żdiedu bi 22 % matul il-perijodu kkunsidrat. Iż-żieda fil-ħażniet kienet partikolarment sinifikanti bejn l-2001 u l-2002, meta l-ħażniet żdiedu b’24 %. Il-ħażniet irrappreżentaw 9,4 % tal-volum tal-bejgħ fl-UE ta’ l-industrija Komunitarja fl-2000, iżda dan żdied għal 13,3 % matul l-IP.
            
         (g)   Qligħ
   Tabella 10
   Qligħ
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               235
            
            
               133
            
            
               146
            
         
               Tendenza Y/Y
            
            
                
            
            
               135,1 
            
            
               –43,5 
            
            
               9,3 
            
         
               (41)
            
            
               Il-qligħ totali ta’ l-industrija Komunitarja baqa’ f’livell relattivament tajjeb matul il-perijodu kkunsidrat. Madankollu, ir-raġuni prinċipali għal dan hija l-fatt li l-produttur Komunitarju l-ieħor li qed jappoġġa l-ilment wera qligħ eċċezzjonalment għoli fis-snin kollha kkunsidrati, filwaqt li l-qligħ ta’ l-applikant naqset drastikament (8,2 punti perċentwali) matul l-istess perijodu. Il-produttur Komunitarju l-ieħor kiseb furfuraldehyde bħala prodott sekondarju meta pproduċa pulp viscose, filwaqt li l-applikant uża qxur tal-lewż bħala l-materja prima prinċipali fil-produzzjoni tal-furfuraldehyde. Il-prezz tal-qxur tal-lewż żdied drastikament bejn l-2000 u l-2002 (b’51 %), li naqqas sewwa l-marġini ta’ profitt ta’ l-applikant, filwaqt li l-ispiża għall-materja prima tal-produttur Komunitarju l-ieħor żdiedet biss bi ftit. Iż-żieda fil-bejgħ, l-ispejjeż ġenerali u amministrattivi ta’ l-applikant f’termini assoluti kienu modesti, jiġifieri, 5,5 % mis-sena 2000 sa l-IP. Għalhekk, it-tnaqqis fil-qligħ kien prinċipalment ikkawżat miż-żieda fl-ispejjeż tal-materja prima. It-tentattiv biex l-ispejjeż akbar għall-materja prima jiġu kkumpensati biż-żieda fil-prezzijiet ta’ bejgħ tal-furfuraldehyde rriżulta fi tnaqqis fil-bejgħ.
            
         (h)   Likwidità
   Tabella 11
   Likwidità
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               141
            
            
               104
            
            
               107
            
         
               Tendenza Y/Y
            
            
                
            
            
               41,1 
            
            
               –26,0 
            
            
               2,5 
            
         
               (42)
            
            
               Il-likwidità segwiet tendenza simili bħall-qligħ, fejn żdiedet ferm bejn l-2000 u l-2001, iżda naqset fis-snin ta’ wara. B’mod simili għall-qligħ, il-produttur Komunitarju l-ieħor li qed jappoġġa l-ilment wera likwiditàeċċezzjonalment tajba matul il-perijodu kkunsidrat, filwaqt li l-applikant wera tnaqqis ċar fil-likwidità tiegħu (–42,7 %) matul l-istess perijodu.
            
         (i)   Investimenti, redditu fuq l-investimenti u l-kapaċità li jiżdied il-kapital
   Tabella 12
   Investimenti
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               93
            
            
               63
            
            
               98
            
         
               Tendenza Y/Y
            
            
                
            
            
               –6,8 –
            
            
               -32,8 
            
            
               55,9 
            
         
               (43)
            
            
               L-investimenti naqsu ferm bejn l-2000 u l-2002, reġgħu żdiedu matul l-IP, meta l-produttur Komunitarju l-ieħor għamel investimenti sinifikanti fil-linja ta’ produzzjoni ta’ viscose pulp (furfuraldehyde huwa prodott sekondarju fil-proċess ta’ produzzjoni ta’ pulp). L-investimenti ta’ l-applikant niżlu bi 80 % matul il-perijodu kkunsidrat. L-investigazzjoni uriet li r-redditu operattiv fuq l-investimenti ddeterjora b’mod konformi ma’ l-iżvilupp tal-Qligħmatul il-perijodu kkunsidrat.
               Tabella 13
               Redditu fuq l-investimenti u l-kapaċità li jiżdied il-kapital
               
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           Indiċi
                        
                        
                           100
                        
                        
                           207
                        
                        
                           38
                        
                        
                           34
                        
                     
                           Tendenza Y/Y
                        
                        
                            
                        
                        
                           107,4 
                        
                        
                           –81,7 
                        
                        
                           –11,0 
                        
                     
         
               (44)
            
            
               Ir-redditu fuq ċifri ta’ investiment fit-tabella ta’ hawn fuq juri biss l-iżvilupp ta’ l-applikant. Din it-tabella turi tnaqqis ċar fir-redditu tiegħu fuq l-investiment matul il-perijodu kkunsidrat. Fir-rigward tal-produttur Komunitarju l-ieħor li qed jappoġġa dan l-ilment, huwa jappartjeni għal grupp ta’ kumpanniji li jiffokaw fuq prodotti oħrajn u mhux fuq il-furfuraldehyde. Fil-fatt, il-furfuraldehyde huwa prodott sekondarju żgħir ta’ wieħed mill-proċessi ta’ produzzjoni prinċipali tiegħu. Għalhekk, il-kumpannija m’hijiex kapaċi tikkalkula kwalunkwe redditu sinifikanti fuq l-investiment għall-furfuraldehyde. Minħabba t-tnaqqis fil-qligħ u l-likwidità, il-kapaċità ta’ l-applikant biex iżid il-kapital marret lura b’mod sinifikanti matul il-perijodu kkunsidrat. Dan il-fatt jista’ jidher biċ-ċar ukoll fl-investimenti ta’ l-applikant, li naqsu bi 80 % matul il-perijodu kkunsidrat.
            
         (j)   Impjiegi, produttività u pagi
   Tabella 14
   Impjiegi
   
                
            
            
               2000
            
            
               2001
            
            
               2002
            
            
               IP
            
         
               Indiċi
            
            
               100
            
            
               75
            
            
               84
            
            
               82
            
         
               Tendenza Y/Y
            
            
                
            
            
               –25,0 
            
            
               12,1 
            
            
               –2,7 
            
         
               (45)
            
            
               It-tabella ta’ hawn fuq turi li l-impjiegi naqsu bi 18 % matul il-perijodu kkunsidrat. It-tnaqqis fl-impjiegi fl-2000/2001 jirrifletti l-waqfien fil-produzzjoni ta’ furfuraldehyde f’impjant ta’ produzzjoni wieħed.
            
         
               (46)
            
            
               Il-produttività żdiedet b ’4 % matul il-perijodu kkunsidrat, kif jidher fit-tabella hawn taħt:
               Tabella 15
               Produttività
               
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           Indiċi
                        
                        
                           100
                        
                        
                           126
                        
                        
                           104
                        
                        
                           104
                        
                     
                           Tendenza Y/Y
                        
                        
                            
                        
                        
                           25,6 
                        
                        
                           –17,4 
                        
                        
                           0,5 
                        
                     
         
               (47)
            
            
               Matul il-perijodu kkunsidrat, il-pagi medji ta’ l-impjegati ta’ l-industrija Komunitarja żdiedu b’6 %, jiġifieri, inqas mir-rata ta’ inflazzjoni medja fil-Komunità:
               Tabella16
               Pagi
               
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           Indiċi
                        
                        
                           100
                        
                        
                           99
                        
                        
                           97
                        
                        
                           106
                        
                     
                           Tendenza Y/Y
                        
                        
                            
                        
                        
                           –0,8 
                        
                        
                           –1,9 
                        
                        
                           8,7 
                        
                     
         (k)   L-ammont ta’ marġini ta’ dumping u l-effetti tad-dumping jew sussidju fil-passat
   
               (48)
            
            
               Minħabba li d-dumping kompla f’livelli simili għal, jekk mhux ogħla minn, dawk stabbiliti fl-investigazzjonijiet preċedenti (ara l-premessa (1)), l-impatt fuq is-sitwazzjoni ta’ l-industrija Komunitarja ta’ l-ammont tal-marġini proprju ta’ dumping ma setax jiġi kkunsidrat differenti minn dak stabbilit matul dawn l-investigazzjonijiet.
            
         (l)   Tkabbir
   
               (49)
            
            
               Filwaqt li l-konsum Komunitarju kiber b’7 % matul il-perijodu kkunsidrat, il-produzzjoni, il-volum ta’ bejgħ u s-sehem tas-suq ta’ l-importazzjonijiet ta’ l-industrija Komunitarja naqsu matul l-istess perijodu. Fl-istess ħin, il-volum u s-sehem tas-suq ta’ l-importazzjonijiet mir-RPĊ żdied konsiderevolment. Dan ifisser li l-industrija Komunitarja ma bbenefikatx bis-sħiħ mit-tkabbir tas-suq matul il-perijodu kkunsidrat.
            
         4.   Effett ta’ fatturi oħrajn
   (a)   Il-prezzijiet tal-materja prima
   
               (50)
            
            
               Iż-żieda konsiderevoli fil-prezz tal-materjal prima użata mill-applikant fl-2001 u l-2002 kellha naturalment impatt negattiv fuq il-qligħ tagħha f’dawn is-snin. Madankollu, is-sitwazzjoni nbidlet fl-IP meta l-prezzijiet tal-materja prima naqsu. Għalhekk, għalkemm il-flutwazzjonijiet fil-prezzijiet tal-materja prima setgħu kkontribwixxew għas-sitwazzjoni prekarja ta’ l-industrija Komunitarja matul il-perijodu kkunsidrat, huma ma kinux daqshekk sinifikanti biex jikkaġunaw xi dannu mġarrab matul l-IP.
            
         (b)   Attività ta’ esportazzjoni tal-Komunità
   
               (51)
            
            
               Skond id-data ta’ l-Eurostat, l-esportazzjonijiet totali mill-Komunità matul il-perijodu kkunsidrat kienu insinifikanti, jiġifieri, tunnellata jew tnejn kull sena. Għalhekk, l-attività ta’ l-esportazzjoni ta’ l-industrija Komunitarja ma setgħetx ikkontribwixxiet għal xi dannu mġarrab matul il-perijodu kkunsidrat.
            
         (c)   Volumi u prezzijiet ta’ importazzjoni minn pajjiżi terzi oħrajn
   
               (52)
            
            
               Skond il-Eurostat, il-volumi ta’ importazzjoni ta’ furfuraldehyde fil-Komunità minn pajjiżi li m’humiex ir-RPĊ, flimkien mal-prezzijiet medji tagħhom, żviluppaw kif ġej:
               Tabella 17
               Importazzjonijiet fil-Komunità minn pajjiżi terzi oħrajn (volum)
               
                           Tunnellati
                        
                     
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           It-Tajlandja
                        
                        
                           167 
                        
                        
                           551 
                        
                        
                           1 481 
                        
                        
                           888 
                        
                     
                           Is-Slovenja
                        
                        
                           1 227 
                        
                        
                           1 290 
                        
                        
                           1 204 
                        
                        
                           1 410 
                        
                     
                           L-Afrika t’Isfel
                        
                        
                           4 183 
                        
                        
                           7 852 
                        
                        
                           2 601 
                        
                        
                           3 706 
                        
                     
                           Ir-Repubblika Domenikana
                        
                        
                           24 017 
                        
                        
                           25 509 
                        
                        
                           25 157 
                        
                        
                           25 213 
                        
                     
                           Total
                        
                        
                           29 594 
                        
                        
                           35 202 
                        
                        
                           30 443 
                        
                        
                           31 217 
                        
                     
                  
               Tabella 18
               Importazzjonijiet fil-Komunità minn pajjiżi terzi oħrajn (prezz medju)
               
                           Euro/tunnellata
                        
                     
                            
                        
                        
                           2000
                        
                        
                           2001
                        
                        
                           2002
                        
                        
                           IP
                        
                     
                           It-Tajlandja
                        
                        
                           2 150 
                        
                        
                           1 849 
                        
                        
                           5 271 
                        
                        
                           635 
                        
                     
                           Is-Slovenja
                        
                        
                           694 
                        
                        
                           618 
                        
                        
                           647 
                        
                        
                           635 
                        
                     
                           L-Afrika t’Isfel
                        
                        
                           1 158 
                        
                        
                           1 558 
                        
                        
                           543 
                        
                        
                           832 
                        
                     
                           Ir-Repubblika Domenikana
                        
                        
                           543 
                        
                        
                           1 235 
                        
                        
                           541 
                        
                        
                           452 
                        
                     
                           Medja
                        
                        
                           645 
                        
                        
                           1 294 
                        
                        
                           775 
                        
                        
                           510 
                        
                     
         
               (53)
            
            
               Il-volumi ta’ importazzjoni ta’ furfuraldehyde mill-pajjiżi terzi l-oħrajn kollha minbarra r-RPĊ baqgħu relattivament stabbli matul il-perijodu kkunsidrat, ħlief fl-2001, meta l-importazzjonijiet mill-Afrika t’Isfel u r-Repubblika Domenikana, b’mod partikolari, żdiedu minħabba l-konsum miżjud tal-furfuraldehyde fil-produzzjoni ta’ l-alkoħol furfuryl. Għandu jiġi nnotat li, bħal fl-investigazzjoni oriġinali, l-importazzjonijiet mir-Repubblika Domenikana kollha ġew trasbordati mill-kumpannija prinċipali għas-sussidjarju Ewropew tagħha biex jiġi prodott l-alkoħol furfuryl. Għalhekk, il-prezzijiet użati f’dawn l-operazzjonijiet huma prezzijiet ta’ trasferiment bejn kumpanniji relatati u jistgħu ma jirriflettux il-prezzijiet proprji tas-suq. Huwa nnotat li l-furfuraldehyde mir-Repubblika Domenikana m’huwiex disponibbli fis-suq Komunitarju ħieles. Għalhekk, ma nstabet ebda indikazzjoni li dawn l-importazzjonijiet ikkontribwixxew għas-sitwazzjoni prekarja ta’ l-industrija Komunitarja. L-importazzjonijiet mill-Afrika t’Isfel, it-tieni l-ikbar pajjiż esportatur, naqsu matul il-perijodu kkunsidrat bi 11 %. Matul l-IP il-prezzijiet medji ta’ importazzjonijiet mill-pajjiżi terzi kollha, minbarra r-Repubblika Domenikana, kienu ferm ogħla mill-prezzijiet ta’ l-importazzjoni taħt l-ipproċessar intern mir-RPĊ. Huwa għalhekk konkluż li għalkemm importazzjonijiet oħrajn setgħu kkontribwixxew għas-sitwazzjoni prekarja ta’ l-industrija Komunitarja, il-volumi u l-prezzijiet tagħhom huma tali li l-effett tagħhom ma jistax jiġi kkunsidrat bħala sostanzjali.
            
         5.   Konklużjoni dwar is-sitwazzjoni ta’ l-industrija Komunitarja
   
               (54)
            
            
               Wara l-impożizzjoni tal-miżuri anti-dumping, is-sitwazzjoni ta’ l-industrija Komunitarja stabbiliet ruħha, iżda baqgħet fraġli. Il-produzzjoni, il-kapaċità tal-produzzjoni u l-bejgħ naqsu, kif ukoll il-prezzijiet tal-bejgħ u s-sehem tas-suq ta’ l-industrija Komunitarja. L-investimenti, ir-redditu fuq l-investimenti u l-impjiegi naqsu wkoll, filwaqt li l-ħażniet żdiedu, b’mod partikolari bejn l-2001 u l-2002, b’mod konformi mat-tnaqqis fil-bejgħ u mas-sehem tas-suq. Bħala medja, il-qligħ u l-likwidità żdiedu matul il-perijodu kkunsidrat, iżda naqsu mill-2001. L-indikaturi tad-danni għalhekk ma jippermettux li jiġi konkluż li hemm stampa ċara tad-danni. Barra minn hekk, jeħtieġ li jiġi enfasizzat li s-sitwazzjoni taż-żewġ produtturi Komunitarji tvarja konsiderevolment, bl-applikant f’pożizzjoni ħafna iktar prekarja mill-produttur Komunitarju l-ieħor ta’ appoġġ. Għall-produttur ta’ qabel, seta’ ġie kkaġunat xi dannu parzjali bil-prezzijiet tal-materja prima. Taħt dawn iċ-ċirkostanzi, u b’mod partikolari l-fatt ukoll li l-importazzjonijiet mir-RPĊ saru biss taħt proċessar 'il ġewwa, ma setgħetx tiġi stabbilita sitwazzjoni ta’ kontinwità tad-dannu kkaġunat mill-importazzjonijiet li huma oġġett ta’ dumping. Għalhekk ġie eżaminat jekk ikunx hemm repetizzjoni tad-danni f’każ li l-miżuri jiġu fi tmiem.
            
         F.   PROBABBILTÀ TA’ REPETIZZJONI TA’ DANNI
   
               (55)
            
            
               Huwa mfakkar li fil-premessi (29) u (30) ġie konkluż li jekk il-miżuri jiskadu, dan x’aktarx li jwassal għal żieda sinifikanti fl-esportazzjonijiet li huma oġġett ta’ dumping mir-RPĊ għall-Komunità.
            
         
               (56)
            
            
               Tabilħaqq, il-volum ta’ l-importazzjonijiet li huma oġġett ta’ dumping taħt l-ipproċessar intern żdied b’mod konsiderevoli matul il-perijodu kkunsidrat. Kif imsemmi hawn fuq, x’aktarx li mingħajr il-miżuri anti-dumping fis-seħħ, iktar volumi miżjudin jintbagħtu lis-suq Komunitarju bi prezzijiet ferm baxxi li jwasslu għal tnaqqis tal-prezzijiet ta’ l-industrija Komunitarja. Attwalment, id-differenza fil-prezzijiet tal-prodott Ċiniż importat u dak tal-prodott mill-industrija Komunitarja huwa aktar minn 40 %.
            
         
               (57)
            
            
               Kif muri fil-premessa (26), huwa stmat li l-kapaċità li m’hijiex qed tintuża fir-RPĊ hija suffiċjenti biex tforni d-domanda sħiħa Komunitarja għal furfuraldehyde. Jekk il-miżuri attwali jitħallew jiskadu, ikun hemm theddida reali li proporzjon sinifikanti tal-kapaċità ta’ produzzjoni mhux użata fir-RPĊ jintuża biex jimla s-suq Komunitarju bil-furfuraldehyde. Jidher li m’hemmx swieq oħrajn disponibbli biex jassorbu l-kapaċità Ċiniża.
            
         
               (58)
            
            
               Meta jiġi eżaminat l-impatt ta’ tali importazzjonijiet addizzjonali bi prezz baxx fuq is-sitwazzjoni ta’ l-industrija Komunitarja huwa nnotat li l-wasla għall-għarrieda ta’ kwantità kbira ta’ importazzjonijiet li huma oġġett ta’ dumping tikkawża tnaqqis immedjatament qawwi fil-prezzijiet fis-suq Komunitarju minħabba li l-industrija Komunitarja x’aktarx li l-ewwel tipprova żżomm is-sehem tas-suq tagħha u l-produzzjoni tagħha. Min-naħa tiegħu, dan inaqqas il-qligħ ta’ l-industrija Komunitarja, u jkollha r-riskju ta’ telf. Huwa ċar li f’dan ix-xenarju, il-produtturi Komunitarji jsofru dannu materjali kkaġunat minn importazzjonijiet li huma oġġett ta’ dumping jew saħansitra jistgħu jkunu f’riskju li ma jrnexxilhomx ikampaw f’din is-sitwazzjoni.
            
         
               (59)
            
            
               Abbażi ta’ dan ta’ hawn fuq, huwa konkluż li revoka tal-miżuri għandha f’kull probabbiltà twassal għal ripetizzjoni ta’ dannu li jirriżulta minn importazzjonijiet li huma oġġett ta’ dumping mir-RPĊ.
            
         G.   INTERESS KOMUNITARJU
   1.   Rimarka preliminari
   
               (60)
            
            
               Skond l-Artikolu 21 tar-Regolament bażiku ġie eżaminat jekk prolungament tal-miżuri anti-dumping eżistenti jmurx kontra l-interess tal-Komunità in ġenerali. Id-determinazzjoni ta’ l-interess Komunitarju kienet ibbażata fuq apprezzament ta’ l-interessi varji kollha involuti, jiġifieri, dawk ta’ l-industrija Komunitarja, l-importaturi/kummerċjanti kif ukoll l-utenti u l-fornituri tal-prodott ikkunsidrat.
            
         
               (61)
            
            
               Għandu jiġi mfakkar li, fl-investigazzjonijiet preċedenti, l-adozzjoni ta’ miżuri ġiet ikkunsidrata bħala li ma tmurx kontra l-interess tal-Komunità. Barra minn hekk, l-investigazzjoni attwali hija reviżjoni ta’ skadenza, li għalhekk tanalizza sitwazzjoni li fiha l-miżuri anti-dumping huma fis-seħħ.
            
         
               (62)
            
            
               Abbażi ta’ dan, ġie eżaminat jekk, minkejja l-konklużjoni li teżisti probabbiltà ta’ kontinwazzjoni ta’ dumping u ripetizzjoni ta’ dannu, hemmx raġunijiet konvinċenti li jwasslu għall-konklużjoni li ma jkunx fl-interess Komunitarju li jinżammu l-miżuri f’dan il-każ partikolari.
            
         2.   Interess fl-industrija Komunitarja
   
               (63)
            
            
               L-industrija Komunitarja uriet li hija industrija prattika, li kapaċi tadatta ruħha għall-kondizzjonijiet li qed jinbidlu fis-suq. Dan kien ikkonfermat b’mod partikolari bl-iżvilupp u l-istabbilizzazzjoni pożittivi tas-sitwazzjoni tagħha fi żmien meta reġgħet iddaħħlet kompetizzjoni effettiva wara l-impożizzjoni ta’ miżuri anti-dumping fuq importazzjonijiet li joriġinaw fir-RPĊ. Permezz tal-prezzijiet tal-bejgħ tagħha, l-industrija Komunitarja għandha tkun tista’ tkompli tagħmel tajjeb għaż-żieda fil-prezzijiet tal-materja prima. Madankollu jista’ jiġi konkluż li, mingħajr il-kontinwazzjoni tal-miżuri anti-dumping, il-probabbiltà l-kbira hija li s-sitwazzjoni tagħha x’aktarx li ser tiddeterjora, bil-possibbiltà qawwija ta’ aktar għeluq ta’ impjanti.
            
         3.   Interess ta’ importaturi/kummerċjanti mhux relatati
   
               (64)
            
            
               Il-Kummissjoni bagħtet kwestjonarji lil seba’ importaturi/kummerċjanti mhux relatati. Importatur/kummerċjant wieħed biss ikkoopera fl-investigazzjoni. Fit-tweġiba mill-kwestjonarju tiegħu l-importatur/kummerċjant spjega li t-tneħħija tal-miżuri ser iżżid l-għażla ta’ fornituri tiegħu, minħabba li mbagħad huwa jista’ jbigħ il-furfuraldehyde Ċiniż fis-suq Komunitarju. Il-miżuri anti-dumping m’humiex intiżi biex jipprevjenu l-importazzjonijiet mir-RPĊ iżda biex jiżguraw li dawn ma jkunux bi prezzijiet oġġett ta' dumping li jistgħu jkunu ta’ ħsara. Barra minn hekk, hemm ħafna sorsi oħrajn ta’ forniment disponibbli fis-suq. Barra minn hekk, huwa nnotat li l-kontinwazzjoni ta’ miżuri ma jkollhiex impatt serju fuq il-kummerċ ta’ dan l-importatur/kummerċjant in kwistjoni u li dan ta’ l-aħħar kellu profitti kull sena matul il-perijodu kkunsidrat.
            
         
               (65)
            
            
               Meta wieħed iqis ir-rata baxxa ta’ kooperazzjoni mill-importaturi u kummerċjanti Komunitarji, u l-kummenti riċevuti mill-importatur/kummerċjant Komunitarju, ġie konkluż li l-miżuri fis-seħħ ma jaffettwawx b’mod mhux dovut lill-importaturi u/jew lill-kummerċjanti u li għalhekk il-kontinwazzjoni tal-miżuri jkollha l-istess riżultat.
            
         4.   Interess ta’ l-utenti
   
               (66)
            
            
               Il-Kummissjoni bagħtet kwestjonarji lil 16-il utent industrijali ta’ furfuraldehyde. Utent wieħed biss ikkoopera fl-investigazzjoni. Fit-tweġiba tagħha għall-kwestjonarju, il-kumpannija spjegat li l-parti l-kbira tal-furfuraldehyde li tuża l-kumpannija bħala materja prima għall-produzzjoni ta’ l-alkoħol furfuryl huwa pprovdut mill-kumpannija prinċipali tagħha li tinsab fir-Repubblika Domenikana. Nuqqas f’din il-provvista biss għandu jobbliga lill-kumpannija biex tfittex fornituri oħrajn. Skond il-kumpannija, il-produtturi Komunitarji eżistenti għandhom ikunu l-ewwel għażla biex ikopru xi nuqqas fil-provvista.
            
         
               (67)
            
            
               Fid-dawl tar-rata baxxa ta’ tweġibiet għall-kwestjonarji mibgħuta u l-kummenti ta’ l-uniku utent li qed jikkoopera, huwa konkluż li l-kontinwazzjoni tal-miżuri ma jkollhiex effett sinifikanti fuq l-utenti.
            
         5.   Aspetti ta’ kompetizzjoni
   
               (68)
            
            
               Huwa nnotat li, minbarra ż-żewġ produtturi Komunitarji, l-importazzjonijiet li joriġinaw fit-Tajlandja, fis-Slovenja (li ma kinitx għadha membru tal-Komunità Ewropea), l-Afrika t’Isfel u r-Repubblika Domenikana, qed jikkompetu fis-suq Komunitarju. Jekk jitneħħew il-miżuri eżistenti, dan x’aktarx mhux ser itejjeb is-sitwazzjoni kompetittiva fis-suq Komunitarju. Anzi, ikun hemm ir-riskju li jiġu eliminati l-produtturi Komunitarji jew għallinqas parti minnhom, mis-suq minħabba li huma jkollhom diffikulta kbira biex joperaw bil-livell ta’ prezz li jeżisti attwalment għall-furfuraldehyde Ċiniż. Fornituri oħrajn x’aktarx isibuha ugwalment diffiċli biex jikkompetu mal-prodott Ċiniż. Konsegwentement, m’hemm ebda indikazzjoni li l-kontinwazzjoni tal-miżuri jkollha effett negattiv fuq is-sitwazzjoni kompetittiva fis-suq Komunitarju.
            
         6.   Konklużjoni dwar l-interess Komunitarju
   
               (69)
            
            
               Wara li ġie meqjus dan kollu, huwa konkluż li m’hemmx raġunijiet persważivi, abbażi ta’ l-interess Komunitarju, kontra l-prolungament tal-miżuri anti-dumping.
            
         H.   DISPOŻIZZJONI FINALI
   
               (70)
            
            
               Il-partijiet kollha konċernati ġew informati bil-fatti u l-konsiderazzjonijiet essenzjali li abbażi tagħhom kien intiż li jiġi rakkomandat li jinżamm id-dazju anti-dumping eżistenti fir-rigward ta’ l-importazzjonijiet ta’ furfuraldehyde li joriġina fir-RPĊ. Ma ġie rċevut ebda kumment fi ħdan il-perijodu mogħti biex isiru sottomissjonijiet wara li dan ġie mgħarraf li jista’ jbiddel il-konklużjonijiet.
            
         
               (71)
            
            
               Jirriżulta minn dan ta’ hawn fuq li l-miżuri anti-dumping attwalment fis-seħħ fir-rigward ta’ l-importazzjonijiet ta’ furfuraldehdye li joriġina fir-RPĊ, jiġifieri, dazju speċifiku ta’ EUR 352 għal kull tunnellata, għandu jinżamm.
            
         ADOTTA DAN IR-REGOLAMENT:
   Artikolu 1
   1.   Dazju definittiv anti-dumping huwa b’dan impost fuq importazzjonijiet ta’ 2-furaldehyde (magħruf ukoll bħala furfuraldehyde jew furfural) li jaqa’ fi ħdan il-kodiċi NM 2932 12 00 li joriġina fir-Repubblika Popolari taċ-Ċina.
   2.   L-ammont ta’ dazju applikabbli huwa EUR 352 għal kull tunnellata.
   3.   F’każijiet fejn l-oġġetti ġarrbu ħsarat qabel id-dħul fiċ-ċirkolazzjoni ħielsa u, għalhekk, il-prezz li fil-fatt tħallas jew għandu jitħallas huwa distribwit għad-determinazzjoni tal-valur doganali skond l-Artikolu 145 tar-Regolament tal-Kummissjoni (KEE) Nru 2454/93 (6), l-ammont ta’ dazju anti-dumping, ikkalkolat abbażi tal-paragrafu 2 ta’ hawn fuq, għandu jitnaqqas b’perċentwal li jikkorrispondi għad-distribuzzjoni tal-prezz li fil-fatt tħallas jew għandu jitħallas.
   4.   Sakemm ma jiġix speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji doganali.
   Artikolu 2
   Dan ir-Regolament għandu jidħol fis-seħħ fil-ġurnata ta’ wara l-publikazzjoni tiegħu f’Il-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fil-Lussembrugu, 25 ta’ April 2005.
      
         
            Għall-Kunsill
         
         
            Il-President
         
         J. ASSELBORN
      
   
   
      (1)  ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 461/2004 (ĠU L 77, 13.3.2004, p. 12).
   
      (2)  ĠU L 15, 21.1.1995, p. 11.
   
      (3)  ĠU L 328, 22.12.1999, p. 1.
   
      (4)  ĠU C 72, 26.3.2003, p. 2.
   
      (5)  ĠU C 308, 18.12.2003, p. 2.
   
      (6)  ĠU L 253, 11.10.1993, p. 1. Ir-Regolament kif l-aħħar emendat bir-Regolament (KE) Nru 2286/2003 (ĠU L 343, 31.12.2003, p. 1).